
Naslov: Lojze Ogorevc vsepovsod propagira boso hojo
Napoved za voditelja:

Brežičana Lojzeta Ogorevca mnogi poznajo kot glasbenika, ki ima za sabo že 40 let glasbenega udejstvovanja. Rodil se je v glasbeni družini v Pišecah, igranja na harmoniko pa se je učil kar na paši. Že vrsto let pa ima tudi svoj ansambel. Lojze pa ni samo glasbenik, njegovo življenje v veliki meri zaznamujeta tudi šport in zdrava prehrana. Vsako jutro se namreč povzpne do vrha sv. Vida nad Čatežem in poleti ta vzpon opravi kar bos. In za hojo brez obuval skuša že vrsto let navdušiti tudi druge.

H1: Vse več ljudi je že spoznalo užitke zdrave hoje brez obuval
H2: Lojze Ogorevc želi zanjo navdušiti tudi nejeverne Tomaže
H3: Bosonoga hoja je zdrava, saj se v naših stopalih končuje več kot 7000 živcev
T- Iz Šentvida GORAN ROVAN /

X- Snemalca Robert Ivanšek in Miloš Šantek /

X- in montažer Miloš Šantek /

Lojze zatrjuje, da je hoja brez obuval zanj poseben užitek. Poleg tega pa tudi zdrava, saj se zaveda da stopala niso namenjena le obuvanju čevljev. Stopalo sestavlja namreč 26 kosti, ki imajo 33 različnih členkov, v njih pa se končuje več kot 7000 živcev.
T- LOJZE OGOREVC /

»Nekak je bosonoga hoja zelo zdrava in seveda zdravje moram reč, da mamo v nogah. In seveda je stopalo povezano z živčnim sistemom, seveda z hrbtenico in z vse do možganov in z ostalimi deli telesa.«
Lojze želi za hojo brez obuval navdušiti tudi druge in je pravi promotor takšne hoje. Tako je pripravil že več bosonogih pohodov, pred časom še enkrat na Šentvid, kamor se tudi sam vsak dan povzpne.
T- LOJZE OGOREVC /

»Jest že dolga leta prakticiram ne samo na Šentvid, tudi Šmarna Gora, Lovrenška jezera, Vitranc. Vse sem prehodu bos. No, letos je bil že drugi bosonogi pohod. Nekje 86 jih je blo udeležencev, nekje od petega pa do najstarejši je bil 84 let star. Tako da tudi od zdravstvenih jih je blo udeležencev in pa do športnikov. Tako da so bli vsi res zadovoljni in veliko naredil za tisti dan za svoje dobro zdravje.«
Zato namerava pripraviti še več bosonogih pohodov in za takšno hojo navdušiti tudi druge, ki imajo o njej številne pomisleke. Ob tem se zavzema še za zdravo življenje in zdravo prehrano. Oboje mu daje veliko pozitivne energije, ki jo tako kot glasbo rad deli z drugimi.
